** Obec Trnovec nad Váhom**

Materiál č. 2 na 24. zasadnutie Obecného zastupiteľstva v Trnovci nad Váhom dňa 15.05.2017

K bodu programu 3:**„** **Záverečný účet Obce Trnovec nad Váhom za rok 2016 “**

**1. Dôvodová správa**

***Predkladá:***

a) Záverečný účet obce

***predkladá:*** Marta Szabová, účtovníčka obce

b) Správa nezávislého audítora o overení účtovnej závierky za rok 2016

***predkladá***: Marta Szabová, účtovníčka obce

c) Stanovisko hlavného kontrolóra obce k záverečnému účtu obce

***predkladá:*** Ing. Mária Fülöpová, hlavná kontrolórka obce

**Dôvodová správa k materiálu č. 2 na 24. zasadnutie OZ v Trnovci nad Váhom**

Záverečný účet Obce Trnovec nad Váhom predkladá Marta Szabová, účtovníčka obce a pracovníčka ekonomického referátu, ktorá je zodpovedná za vedenie účtovníctva a prípravu rozpočtu obce. Dňa 27.4.2017 bol záverečný účet zverejnený na úradnej tabuli a na webovej stránke obce.  
Záverečný účet Obce Trnovec nad Váhom je spracovaný v súlade s ustanovením §16 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Záverečný účet obsahuje údaje

* o rozpočte obce na rok 2016
* rozbor príjmov za rok 2016
* rozbor výdavkov za rok 2016
* prebytok rozpočtového hospodárenia za rok 2016
* tvorba a použitie prostriedkov fondov
* bilancia aktív a pasív k 31.12.2016
* prehľad o stave a vývoji dlhu k 31.12.2016
* prehľad o poskytnutých dotáciách
* finančné usporiadanie vzťahov
* hodnotenie plnenia programov obce

Záverečný účet Obce Trnovec nad Váhom za rok 2016 vyjadruje výsledky hospodárenia za sledované obdobie.

Hospodárenie obce v roku 2016 je charakterizované nasledovne:

* bežné hospodárenie v roku 2016

bežný rozpočet obce je prebytkový v čiastke 906.245,95 €

* kapitálové hospodárenie v roku 2016

kapitálový rozpočet je prebytkový v čiastke 162 931,25 €, prebytok kapitálového rozpočtu vznikol z dôvodu spôsobu financovania projektu Obnova, rekonštrukcia a modernizácia verejného osvetlenia, ktorý bol zrealizovaný z vlastných zdrojov obce v roku 2015 a príjem finančných prostriedkov z EF bol až v  roku 2016.

* finančné operácie sú schodkové vo výške 40 680,37 €.

Pohľadávky k 31.12.2016 sú vo výške 109.773,27

* daňové pohľadávky sú vo výške 103.004,91 €
* nedaňové pohľadávky 6 768,36 €.

Záväzky k 31.12.2016 sú vo výške 948.206,14

* krátkodobé záväzky vo výške 92.506,41 € / mzdy, odvody zamestnancov, zábezpeka/
* dlhodobé záväzky vo výške 855 699,73 € / úver ŠFRB/.

Hospodárenie obce za rok 2016 je prebytok vo výške 255 187,32 €.

Programový rozpočet je tvorený 14 programami. Programy sa delia na podprogramy. Každý program obsahuje zámery, ciele a merateľné ukazovatele. Každý program má priradený stručný, výstižný názov. Programy a ich podprogramy predstavujú aktivity /činnosti/ obce.

*Návrh záverečného účtu obce za rok 2016, spolu so stanoviskom hlavnej kontrolórky obce a nezávislého audítora sú prílohou tohto materiálu.*